google/wiki40b huggingface dataset:
Marsimartnan

Marsimartnan er et årlig arrangement i Levanger, Nord-Trøndelag, med tradisjoner langt tilbake i tid. Det arrangeres første uka i mars, etter Rørosmartnan og før Gregorimartnan i Östersund. Marsimartnan er en av landets største historiske markeder, og ble i en slik ramme arrangert første gang i 1989; historisk kan markedet spores helt tilbake til Vikingtiden.
Mange av bodholderne på Marsimartnan kommer fra Røros til Levanger, og drar videre til Östersund. Mange svenske forbønder kommer til Levanger med hestene sine, og tilbyr gratis hesteskyss for barna på martnan. Fosen folkehøgskole kommer hvert år roende til martnan. Under hele martnan er det et rikt kulturtilbud både dag og kveld. Marsimartnan legger også opp til tilvirking av lokal mat og mattradisjoner.

Martnasnatt

Fredag kveld settes Levanger sentrum tilbake til gammel tid, og det er klart for Martnasnatt. Byen mørklegges, og tusenvis av mennesker samles på torvet, som er starten på det faste fakkeltoget. Langs hele ruta til fakkeltoget vises ulike tablåer. Tilsammen deltar over 8000 personer i fakkeltoget, som omfatter ca. 80 tablåer.

Historie

Marsimartnan er knyttet til Mattis-dag (24. februar), og den gang kom mer enn 2500 hesteskysser med fjellbønder fra Jemtland i Sverige for å møte fiskebønder fra Fosen og allmuen fra breibygdene på Innherred. Handelen mellom Trøndelag og Jemtland blir flere ganger omtalt i Snorres kongesagaer. Skriftlig kildemateriale om Marsimartnan finns fra 1530, men en regner med at den er like gammel som markedet i Frøsøn, datert til 1170. Jemtene byttet til seg varer fra kysten her i Levanger, og solgte dem videre fjorten dager senere på Frösömarkedet. 
Vareutvekslingen mellom Jemtland og Trøndelag nådde en topp på 1750-tallet. Mens svenskene hadde med seg jern, kobber, messing, sekkestrie og manufaktur og håndverksvarer, tok de hovedsakelig med seg fisk tilbake. Men også flesk, og i dårlige år korn. Hester var og en viktig handelsvare, flere hundre ble solgt til jemtene hvert år. Etter at Östersund fikk jernbaneforbindelse med det øvrige Sverige i 1881 og med Trondheim i 1882 ebbet etter hvert martnan ut. Martnan i Levanger overlevde som hestmarked.
Empectida

Levevis

Larvene lever i jorda der de eter på røtter.

Utbredelse

Slekten er utbredt i Sørøst-Asia (Vietnam, Myanmar, Singapore, Sumatra).
MAB 3./513 Kiberg

MAB 3./513 Kiberg var et tysk marinekystfort oppført på Kibergsneset i Vardø kommune, sommeren/høsten 1942. Fortet var bestykket med 3 stk 28 cm SKL/45 kanoner med en rekkevidde på rundt 34 000 meter. Fortet ble sprengt av sin egen besetning i oktober 1944 i forbindelse med evakueringen fra Finnmark pga. den sovjetiske hærens fremrykning.
Det er fremdeles i dag mange gjenværende bygninger, bunkere, kanonstillinger mm på området. Bl.a. kommandobunkeren, en Regelbau M 178, står i det vesentligste i dag slik som den sto da den ble forlatt av sin besetning i 1944.
Daily Afghanistan

Media i Afghanistan

Media er et noenlunde nytt fenomen i landet som før ble styrt av Taliban. På grunn av analfabetisme og dårlig lesekultur i landet er skriftmedia begrenset til urbane områder. Radio er den eneste mediakilden for hovedandelen av landets befolkning som bor utenfor de mer tettbygde strøkene.

Sirkulasjon

Daily Afghanistan går stort sett ut til ambassader, ikke-statlige organisasjoner, De forente nasjoner, offentlige områder, utdannelsesinstitusjoner og andre organisasjoner. Både Daily Afghanistan og Daily Outlook Afghanistan gis ut i 32 av 34 provinser. Et begrenset antall kopier utgis også i Pakistan og Dubai. Avisen ble grunnlagt den 26. februar 2004 av Dr. Hussain Ali Yasa.

Fri og uavhengig media

I Afghanistan er skrevet media vanligvis politisk. Mange av dagsavisene er tilknyttet til et av de lokale partiene. Regjeringen gir ut seks aviser. Daily Afghanistan er den eneste uavhengige avisen som gis ut på engelsk, og den får ingen støtte fra regjeringen, eller reklameplass. På grunn av den store sirkulasjonen på landsbasis får avisen mye av sin støtte gjennom reklamekampanjer for bedrifter.
Klement Gottwald

Bakgrunn

Klement Gottwald var møbelsnekker av yrke.

Politisk engasjement

I 1912 ble han medlem i Tsjekkias sosialdemokratiske parti (ČSSD), og i 1921 var han med på å grunnlegge Tsjekkoslovakias kommunistiske parti (KSČ). Han arbeidet som redaktør for partiavisen Rudé právo i Bratislava 1921–1926, og fra 1925 satt han i KSČs sentralkomité. Han ble valgt til partiets generalsekretær og parlamentsmedlem i 1929, og var medlem i Kominterns eksekutivkomité i perioden 1928–1943.
Etter Münchenavtalen, og Nazitysklands påfølgende invasjon av Tajekkoslovakia i 1938 måtte Gottwald i landflyktighet til Moskva. Fra 1939 var han en fremstående leder for den tsjekkoslovakiske motstandsbevegelse.

Etterkrigstiden

Etter Den røde armés befrielse av Tsjekkoslovakia i 1945 vendte han tilbake tillandet. Han inngikk i Zdeněk Fierlingers ministerium som viseregjeringssjef og ledet 1946–1948 den da dannede samlingsregjeringen som statsminister. KSČ nøt stor popularitet etter krigen; i valget i 1946 fikk partiet hele 38 prosent av stemmene, og i1948 utså den kommunistdominerte kongressen, etter en del politiske uroligheter, en regjering huvedsakelig bestående av kommunister og venstresosialdemokrater. 
President: Etter Edvard Beneš' avgang ble Gottwald utsett til Tsjekkoslovakias president i 1948. Han var da en av de pådrivende i landets omdanning til sosialistisk folkerepublikk av sovjetisk modell. Gottwald tjensetegjorde derefter som landets president frem til sin død i 1953.
Gottwalds stalinistiske regime går for å ha vært den mest repressive periode av det kommunistiske diktatur i Tsjekkoslovakia. Mellom 1948 og 1953 ble  178 mennesker henrettet av politiske grunner. Flere andre døde i arbeidsleirer og urangruver, eller ble uten rettergang myrdet av det hemmelige politi StB. Dessuten gikk Gottwald heftig til verks mot religiøse institusjoner og mot – faktiske eller formentlige – rivaler i eget parti.
Byen Zlín het i perioden 1949–1990 Gottwaldov etter Klement Gottwald.
Draug-klassen

Draug-klassen var en norsk jager-klasse, konstruert på bakgrunn av erfaringene man gjorde med «Valkyrjen». Jagerne var konstruert for å opptre som torpedobåtjagere, men samtidig kunne gjøre en torpedobåts oppgave.
Fartøyene hadde et deplasement på ca. 500 tonn, var 69 meter lange, 7,3 meter brede og 2,9 meter dypgående.
Nicola Sturgeon

Liv og virke

Sturgeon er utdannet jurist fra Universitetet i Glasgow. Hun arbeidet som sakfører i Glasgow før hun ble parlamentsmedlem.
Hun har vært medlem av Skottlands parlament siden det ble opprettet i 1999, og var fra 2007 Skottlands viseførsteminister under Alex Salmond.Hun har siden 19. november 2014 vært Skottlands førsteminister.
Marius Austad

Marius Austad (født 29. mai 1984) er en norsk bandyspiller fra Solbergelva i Nedre Eiker. 
Austad spiller i Solberg SK og har tidligere spilt i de svenske klubbene Villa Lidköping BK og IF Boltic. Han ble kåret til årets spiller i norsk bandy sesongen 2009/2010. Austad har 1 NM-gull og 4 seriegull med Solberg. Han vant også poengligaen i den norske eliteserien i 09/10 og 11/12. Han har 67 landskamper for Norge.
Mittet & Co.

Mittet & Co. A/S er et tidligere norsk forlag som gav ut kunstforlagartikler, først og fremst i form av en enorm mengde postkort, men også barnebøker og kunstlitteratur. Forlaget ble etablert som et bildebyrå av Ingebrigt Mittet (1875–1950) i 1899 og videreført og utvidet av sønnene hans. Kunstforlaget ble kjøpt opp av danske Chr. Olsen i 1987.
Ingebrigt Mittet begynte i 1898 å kjøpe og samle nye og gamle fotografier. Han ansatte etter hvert egne fotografer og utgav prospektkort, som den gangen var populære som bildedokumentasjon og samlerobjekter. Riksantikvaren overtok en samling fotografier fra perioden 1870 til 1970 fra Mittet-fotografenes billedproduksjon og forlagets arkiv.
Monodi

Monodi, fra gresk monodos «en som synger alene» er et musikkhistorisk begrep som i dag vanligvis betyr en enkelt sangstemme sparsomt akkompagnert av en generalbass.
I antikkens Hellas var monodisk lyrikk kjennetegnet av at versene ble framført av én person, som diktopplesing eller som enstemmig sang framført uten harmonisk tonefølge. Motstykket var korlyrikk, dvs. dikt framført av flere personer i «kor».
Musikkformen som i dag kalles «monodi» oppsto rundt år 1600, men betegnelsen på fenomenet er nytt, ingen 1600-tallskomponist kalte sine stykker monodiske. Komposisjoner på monodisk form kunne bli kalt madrigaler, motetter eller concertos (i sin tidlige betydning, dvs «med instrumenter»). Tidligbarokkens monodi utviklet seg fra et forsøk som kunstner- og filosofikretsen Fiorentiner Camerata i 1580-årene gjorde for å restaurere gamle greske ideer om melodi og deklamasjon, og forsøket ble en spire til en ny utvikling av dramatisk musikk. Ved siden av de formelle aspektene besto den største fornyingen i at sangen overveiende skulle uttrykke følelser, såkalte affekter. I tillegg kjennetegnes monodien av en større sammenheng mellom tekst og musikk enn det som var vanlig i renessansemusikken: sangstemmen fulgte språkets rytme, melodiflyten fulgte setningsdelene og innholdsmessig betydningsfulle ord sammenfalt ofte med tyngdepunkter i takten. Dette konseptet fikk på kort tid sterk innflytelse på det felleseuropeiske musikkspråket.
I begynnelsen ble monodiske musikkstykker akkompagnert av generalbass og var fullstendig ubundet formalt, men ulike utviklingslinjer munnet ut i spesialiserte musikkformer som resitativ og arie, og disse ble bestanddeler i operaer, oratorier og kantater.
I Frankrike foregikk det en parallell utvikling som ble kalt air de cour, men begrepet monodi brukes vanligvis ikke om disse mer konservative sangene som beholdt mange av renessansemusikkens kjennetegn.
Innledningen til Giulio Caccinis Le Nuove musiche (Firenze 1601, «den nye musikken») inneholder en av tidens viktigste beskrivelser av formålet med monodien, samt korrekt framføring. Verket er ellers en samling monodier og sanger for solostemme med basso continuo.
Keeperhansker

Keeperhansker er en hanske som benyttes av målvakter i fotball, hockey og andre ballsportarter.

Historikk

Allerede 1885 ble spesielle hansker for målvakter anmeldt ved det Keiserlige Patentkontor i Berlin av briten William Sykes. Det var imidlertid argentinieren Amadeo Carrizo som brukte keeperhansker for første gang på 1940-tallet. Vanlig ble de ikke før etter VM i fotball 1970, hvor Gordon Banks brukte spesiallagde hansker i alle kampene. Til da hadde det vært vanlig å spille med enkle arbeidshansker, eller helt uten.
Det har etter hvert blitt utviklet forskjellige typer av heeperhansker, med fokus både på beskyttelse og på bedre grep på ballen. Det finnes modeller med beskyttelsesstaver på håndryggen som skal forhindre at fingrene knekkes bakover, og modeller for forskjellige slags spilleomgivelser som gressbane, hard bane eller sportshall. De blir også produsert med forskjellige snittyper, med sømmen utover, Flat Palm, innover, Negative Cut eller med gripeflaten sydd direkte mot hanskens fremside, Roll Finger.
Sprengningsulykken i Bjørnevatn 18. januar 1915

Sprengningsulykken i Bjørnevatn 18. januar 1915 inntraff da dynamitt som var brakt inn i en stoll i AS Sydvarangers jernmalmgruve eksploderte mens det var folk i gruvegangen. Sju gruvearbeidere omkom i ulykken.
Under arbeidet med å bryte jernmalmen var det sprengt ut en 16 meter lang gruvegang med to 6 meter lange tverrorter, der dynamitten skulle avfyres. Omtrent to tonn dynamitt var brakt inn i stollen, og arbeidere var i ferd med å bringe dynamitten videre inn til den innerste tverrorten da sprengstoffet eksploderte. Ifølge boka Sør-Varangers historie ble årsaken til ulykken aldri funnet. Mulige årsaker kunne være uforsiktighet ved håndteringen av dynamittkassene, eller at stein fra taket i gruvegangen kan ha falt ned på sprengstoffet. De omkomne, fire nordmenn og tre svensker, ble aldri funnet.
Denne ulykken var den verste av en serie arbeidsulykker ved AS Sydvaranger i Bjørnevatn og Kirkenes i årene 1912-15. En beregning gjort av distriktslege Andreas Bredahl Wessel viste at det i perioden fra begynnelsen av 1912 til 1. oktober 1914 inntraff 1537 større eller mindre arbeidsulykker som til sammen krevde tolv menneskeliv. I 1915 alene omkom 15 arbeidere. Mange av arbeidsulykkene skyldtes uforsiktighet, dårlig sikring av utstyr eller mangelfull instruksjon av arbeiderne.
De dårlige arbeidsforholdene ved AS Sydvaranger på denne tida ble blant annet kritisert av avisa Finnmarkens korrespondent i Kirkenes, Dybwad Danielsen, som i en artikkel om bedriften i slutten av 1914 beskyldte Sydvarangers direktør Inge Thoresen Wiull for å være «en indirekte massemorder». Etter et mislykket forsøk på å få reist straffesak mot Danielsen, Finnmarkens redaktør I. Nygaard og arbeideren og skribenten Peder Kaasmoli for beskyldninger mot ham, vant Wiull et privat søksmål mot redaktør Nygaard.
Fotballklubben Senja

2007-sesongen

Sju år etter nedrykket lyktes det endelig for FK Senja, under trener Jan Tore Bakli, å ta seg tilbake til 2. divisjon. Laget rykket ned i 2000, da 2. divisjon ble redusert fra 8 til 4 avdelinger, men har i flere sesonger vært blant de fremste kandidatene for opprykk. Og i 2007 lyktes laget endelig. Laget kjempet i toppen gjennom hele sesongen. De fremste motstandere i den jevne tetstriden var Fløya, Lyngen/Karnes og Skjervøy, men det var altså Senja som trakk det lengste strået i 3. divisjon avdeling 23. Serien ble avsluttet med hele 14-0 hjemme mot Salangen.
Kvalikkampene ble vunnet med overbevisende 9-3 sammenlagt (2-0 borte; 7-3 hjemme) mot Kirkenes IF, vinneren av avdeling 24, og Senja kunne feire opprykket hjemme på Islandsbotn lørdag 20. oktober.
Munthes plass (Oslo)

Munthes plass var en plass i Briskeby i Oslo. Den lå der Briskebyveien, Daas gate og Industrigata løp sammen, omtrent der Løvenskiolds gate 23 ligger i dag, litt nedenfor Briskeby brannstasjon. Munthes gate (oppkalt etter Gerhard Munthe) var opprinnelig planlagt forlenget sørøstover fra Eckersbergs gate til plassen, men dette ble aldri gjennomført. I stedet er Briskebyveien blitt forlenget bort til Schives gate og Løvenskiolds gate opp til brannstasjonen, og området rundt den tidligere plassen har endret karakter.
Attika (arkitektur)

Attika er en arkitektonisk betegnelse på et oppbygg eller en veggsone over en bygnings hovedgesims. Attika kan også være en lav toppetasje («attikaetasje») og denne kan innholde en bolig («attikabolig»). 
Attika er særlig forbundet med gresk- og romersk arkitektur, men var også et mye brukt arkitekturelement i renessansen, særlig på kirkebygg, rådhus og slott. Slike oppbygg forekommer også på bygninger fra barokken og klassisismen.
Noam

Kjente personer med navnet

Personene i listen er ordnet kronologisk etter fødselsår.
Matematisk konstant

En matematisk konstant er et spesielt tall, som oppstår naturlig og er av "særlig interesse av en eller annen årsak". Konstanter oppstår innenfor mange felt i matematikken, med konstanter slik som e og  som opptrer på så forskjellig områder som geometri, tallteori og kalkulus.
Hva det betyr at en konstant oppstår "naturlig", og hva som gjør en konstant "interessant", er til syvende og sist et spørsmål om smak, og noen matematiske konstanter er mer interessante av historiske årsaker enn av deres iboende matematiske interesse. De mest populære konstantene har blitt studert lang tilbake i tid og blitt beregnet til svært mange desimalplasser.
Alle matematiske konstanter er definerbare tall og vanligvis også beregnbare tall. (Chaitin's konstant er et viktig unntak).

Vanlige matematiske konstanter

Dette er konstanter som man vanligvis blir kjent med i grunnutdanningen i mange land.
Aristeasbrevet

Aristeasbrevet er et hellenistisk skrift fra 200-tallet f.Kr., et av pseudepigrafiene. Josefus nevner brevets forfatter, Aristeas, og dessuten brevets mottager, Filokrates.
Over tyve manuskripter av brevet er bevarte og verket nevnes ofte og siteres i andre tekster. Brevets forfattere forteller om hvordan kongen av Egypt, antagelig Ptolemaios II Filadelfos, av sin bibliotekar Demetrius Phalereus oppfordres til å oversette den hebraiske Bibelen til gresk: Pentateuken.

Brevets hensikt

Brevets forfatter er sannsynligvis en jøde, formodentlig bosatt i Alexandria, dom har ønsket å gi en tendensiøs skildring av oppkomsten av Septuaginta. På tilrådrn av Demetrios av Faleron, forstander for biblioteket i Alexandria, sall Ptolemaios ha sendt en med rike gaver utrustet beskikning, i vilken også Aristeas deltok, til ypperstepresten Eleazar i Jerusalem med et ønske om at denne ville ende ham menn som kunne oversette den jødiske Lov, det vil si de fem Mosebøkene, til gresk. Eleazar sendte da 72 mann som på øya Faros så på 72 dagar fullbyrdet oversettelsen.
Aristeasbrevet er et typisk hellenistisk litteraturprodukt, fra språklig synspunkt viktig som eksempel på koinespråket.
Khuza'a

Khuza'a eller Khuzaa خُزاعة er en palestinsk by sør på Gazastripen, i governatoratet Khan Yunis. Ifølge det palestinske statistiske sentralbyrå var befolkningen i midten av 2006 på rundt 9 700 innbyggere, for det meste muslimer.
Bording

Bording er å i strid entre (ta seg ombord på) et fientlig fartøy. Bording var en vanlig stridsmetode i seilskutenes tid, og utføres stadig av blant annet sjørøvere på Somalias kyst.
Bording ble mindre viktig som taktikk i sjøstrider da kanonene på 1600–1700-tallet ble effektive på stadig større avstand. Striden mellom to fartøy kunne da ofte være avgjort før man kom nær nok for å borde fiendefartøyet. Fartøyene ble konstruert for å kunne bære så effektivt artilleri, og seile så bra, som mulig, snarere enn for å lempe seg for å borde andre fartøy. Forsvar mot bording, såsom entringsnett og kanoner for nærstrid, ble dog beholdt.
Mellom fartøy av ulike typer og i spesielle situasjoner kunne bordingen fortsatt være en effektiv taktikk. For eksempel hadde sjørøvere ingen interesse for å skyte istykker det fartøyet de skulle plyndre, hvilket dessuten ofte var kraftigere bestykket, men mindre lettmanøvrert enn sjørøverskipet.
Voltaire (Paris Metro)

Voltaire er en stasjon på metroen i Paris.
Stasjonen betjener linje 9.
Stasjonen ligger ved Boulevard Voltaire, som er oppkalt etter den franske filosofen Voltaire (død 1778).
Harefossen

Harefossen (nordsamisk: Njoammelcaskkas, russisk: Харефоссен) er et tidligere fossefall i Pasvikelva. Fossefallet forsvant i forbindelse med byggingen av demningen ved Boris Gleb. Før reguleringen av elva var Harefossen kjent som en god fiskeplass for laksefiskere.
Celaenorrhinus

Utseende

Middelsstore til store (vingespenn 40-65 millimeter), kontrastrikt fargede smygere. Vingenes grunnfarge er brunsvart, med store, hvite, gule eller oransje flekker.

Utbredelse

De fleste av artene lever i Afrika, men det er også en del arter i tropiske områder av Asia (øst til Sulawesi) og i Mellom- og Sør-Amerika.
Lily Collins

Personlig liv

Lily Collins ble født i Guildford i Surrey, og er datter av den engelske musikeren Phil Collins og hans andre kone, Jill Tavelman, en amerikaner som er den tidligere presidenten av Beverly Hills Women's Club. Etter foreldrenes skilsmisse da hun var fem år flyttet Lily med moren til Los Angeles i California. Hun fullførte skolen på Harvad-Westlake School og begynte på University of Southern California, og tok journalistikk som hovedfag.

Karriere

Collins begynte skuespillerkarrieren med et par gjesteopptredener på 90210, og fant raskt ut at dette var noe hun ville gjøre mer av. Ikke lenge etter fikk hun en av hovedrollene i det biografiske dramaet The Blind Side, hvor hun spiller datteren i familien som adopterer hovedkarakter Michael Oher (Quinton Aaron). Sandra Bullock og Tim McGraw spiller også i filmen.
To år senere spilte hun i actionthrilleren Priest mot Paul Bettany, Karl Urban, Cam Gigandet og Maggie Q. Litt senere på året var hun også å se sammen med Taylor Lautner, Michael Nyqvist og Sigourney Weaver i medieslaktede Abduction.
Hennes store gjennombrudd kom imidlertid i 2012, hvor hun spilte Snøhvit i fantasykomedien Lille speil på veggen der. Denne rollen skulle egentlig blitt spilt av Saoirse Ronan, men hun måtte trekke seg, og Collins kom inn etter å ha slått en rekke andre kjente konkurrenter om rollen. Hun var for øvrig også blant finalistene til å spille den samme rollen i den andre Snøhvit-filmen, Snow White and the Huntsman, men måtte der se seg slått av Kristen Stewart. Lille speil på veggen der hadde premiere 30. mars 2012 i Norge. Hun spilte også en av hovedrollene i den romantiske dramakomedien Stuck in Love, hvor også skuespillere som Greg Kinnear, Jennifer Connelly, Nat Wolff, Kristen Bell og Logan Lerman var med.
I 2013 spilte hun hovedrollen Clary Fray i The Mortal Instruments: City of Bones, som er basert på den populære fantasybokserien The Mortal Instruments av Cassandra Clare. Filmen ble for øvrig regissert av norske Harald Zwart. Hun var også å se i komedien The English Teacher samme år. I 2014 spilte hun Rosie i den romantiske komedien Love, Rosie, hvor hun spilte mot Sam Claflin.
I 2016 ble Collins nominert til en Golden Globe for beste kvinnelige hovedrolle i en musikal eller komedie for rollen hennes i Rules Don't Apply (2016).
Syndere i sommersol (2001)

Innspillingsfakta

Filmen ble spilt inn sommeren 2000 i Islandsberg utenfor Lysekil.

Handling

I løpet av noen sommeruker i 1925 samles ni personer på ei øy i skjærgården: Sigrid, Evelyn, Erik, Fredrik, Alf, Erna, Nanny, Asta og Johan. De betrakter seg som unge og fordomsfrie mennesker som kan diskutere kjønnsroller, men romantikken gjør at mye blir satt på hodet.
Laling

Laling, også kalt hjaling, hauking, huving, kauking og, gukko, er en form for signalsang, et rop for å gi seg til kjenne over lang avstand, særlig brukt på fjellet. Vanligvis blir det regnet til setertradisjonen. 
Ropet kunne være individuelt utformet slik at det ikke bare var et rop om kontakt, men også kunne fortelle hvem man var. Ropet kan ha en form for tekst, men er like gjerne uten ord. Karakteristisk er stort melodiomfang og veksling mellom bryst- og falsettstemme. Laling er i slekt med jodling i Sveits og Østerrike. Ouverturen Hjalarljod av Eivind Groven har bakgrunn i fenomenet hjaling.
Laling er en blanding av roping og sang, og er nært beslektet med lokk. Huving ble brukt i skogen og i fjellet for å kalle på dyra, og komme i kontakt med andre folk, for eksempel andre gjetere eller folk på nabosetra, og for å gi beskjeder over lengre avstander. Enkelte huvere hadde også sin egen «kjenningsmelodi», jamfør pausesignalet og kjenningssignalet.
Dupuis

Dupuis er et belgisk tegneserieforlag, grunnlagt av Jean Dupuis i 1922. Forlaget ligger i byen Marcinelle nær Charleroi. Det er mest kjent for sine tegneseriealbum og -blader, som kommer ut både på fransk og på nederlandsk. Tegneserier fra Dupuis utgis også på andre språk, deriblant på norsk. Det er da normalt andre forlag som står for utgivelsene og det skjer da ved at de får lisens fra Dupuis. Forlaget var fram til begynnelsen av 1980-tallet eid av Dupuis-familien, men blei da solgt og har deretter skifta eier et par ganger.

Bakgrunn

Dupuis vekst fram mot å bli Belgias ledende tegneserieforlag starta i 1938, da forlaget starta utgivelsen av tegneseriebladet Spirou. Opprinnelig kom bladet kun ut på fransk og inneholdt en blanding av amerikanske og egenproduserte, belgiske serier, deriblant hovedserien Spirou, som på norsk noen tiår seinere skulle bli kjent som Sprint. Det nye bladet blei så populært at forlaget etter noen måneder valgte å utgi det på nederlandsk også, da med navnet Robbedoes.
Etter andre verdenskrig vokste forlagets salgstall fort. Forlaget fikk særlig suksess ved å gjenutgi serier publisert i bladet Spirou i albumformat. I tillegg til hovedserien Sprint har Dupuis også utgitt serier som Lucky Luke, Smurfene og Viggo. Mange av disse albumene har blitt utgitt mange ganger og har dermed bidratt til mye av forlagets økonomiske suksess.
Tidlig på 1960-tallet begynte forlaget med andre aktiviteter, som merchandising av tegneseriene (dukker, postere o.l.), samt produksjon av tegnefilmer. I nyere tid har forlaget dessuten utgitt videospill. Det er imidlertid fortsatt tegneseriene som er den største salgssuksessen, og de nye aktivitene bidrar primært til å øke oppmerksomheten om disse.